CELEX: C2007/223/34
Language: mt
Date: 2007-09-22 00:00:00
Title: Kawża F-20/07: Rikors ippreżentat fis- 27 ta' Ġunju 2007 — Marcuccio vs Il-Kummissjoni

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/19
            
         Rikors ippreżentat fis-27 ta' Ġunju 2007 — Marcuccio vs Il-Kummissjoni
   (Kawża F-20/07)
   (2007/C 223/34)
   Lingwa tal-kawża: it-Taljan
   Partijiet
   
      Rikorrent: Luigi Marcuccio (Tricase, l-Italja) (Rappreżentant: G. Cipressa, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla, safejn meħtieġ, id-deċiżjoni ta' ċaħda tat-talba tal-31 ta' Marzu 2006 u mibgħuta fl-4 ta' April 2006, inkwantu din id-deċiżjoni tikkonċerna t-talba mressqa mir-rikorrent sabiex, fid-determinazzjoni u fl-għoti sussegwenti tar-rimbors relattiv għal viżta medika magħmula fit-28 ta' Settembru 2005, ikun applikat il-punt 4 ta' l-Artikolu XV ta' l-Anness I tar-Regoli dwar l-assigurazzjoni tal-mard għall-uffiċjali tal-Komunitajiet Ewropej (iktar 'il quddiem: ir-“Regoli”);
            
         
               —
            
            
               tannulla d-deċiżjoni li tiċħad it-talba tal-31 ta' Marzu 2006;
            
         
               —
            
            
               tannulla, safejn meħtieġ, il-kalkolu nru 58, lista nru 30001052, ta' l-24 ta' Mejju 2006;
            
         
               —
            
            
               tannulla, safejn meħtieġ, in-nota ADMIN.B.2/MB/nb D(06) 27556 tat-30 ta' Novembru 2006, li tikkontjeni, inter alia, id-deċiżjoni ta' l-Awtorità tal-Ħatra b'risposta għat-talba tas-7 ta' Awwissu 2006 u li għandha essenzjalment l-istess għan bħal dan ir-rikors;
            
         
               —
            
            
               tordna lill-konvenuta tħallas lir-rikorrent, bħala rimbors tas-somma addizzjonali meħtieġa biex tammonta għar-rimbors ta' 100 % ta' l-ispejjeż mediċi sostnuti minnu u li huwa talab ir-rimbors tagħha mill-Iskema Komuni permezz tat-talba tal-31 ta' Marzu 2006, id-differenza bejn is-somma ta' EUR 720,45 imħallsa mir-rikorrent u dik ta' EUR 396,36 li tħallset lura lilu, jew dik is-somma inferjuri li t-Tribunal jidhirlu li hija ġusta u ekwa, bl-imgħaxijiet mit-8 ta' April 2006, b'rata ta' 10 % kull sena u b'kapitalizzazzjoni annwali, jew bir-rata bil-kapitalizzazzjoni u bid-dies a quo li t-Tribunal jidhirlu li huma ġusti;
            
         
               —
            
            
               tordna lill-konvenuta, safejn meħtieġ, sabiex tħallas lir-rikorrent l-ammont dovut u mhux imħallas lilu, għall-finijiet u effetti tal-punt 4 ta' l-Artikolu XV ta' l-Anness I tar-Regoli, fir-rigward tal-viżta mwettqa fit-28 ta' Settembru 2005, bl-imgħaxijiet mill-4 ta' April 2006, b'rata ta' 10 % kull sena u b'kapitalizzazzjoni annwali, jew bir-rata bil-kapitalizzazzjoni u bid-dies a quo li t-Tribunal jidhirlu li huma ġusti;
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   Ir-rikors tressaq minħabba ċ-ċaħda min-naħa tal-konvenuta li tirrimborsa lir-rikorrent is-somma addizzjonali meħtieġa biex tammonta għar-rimbors ta' 100 % ta' ċerti spejjeż mediċi li huwa sostna u li tapplika, għall-finijiet tad-determinazzjoni tar-rimbors fir-rigward ta' viżta medika mwettqa fit-28 ta' Settembru 2005, il-punt 4 ta' l-Artikolu XV ta' l-anness I tar-Regoli dwar l-assigurazzjoni tal-mard għall-uffiċjali tal-Komunitajiet Ewropej.
   In sostenn ta' l-argumenti tiegħu, ir-rikorrent iressaq it-tliet motivi segwenti:
   
               1)
            
            
               nuqqas assolut ta' motivazzjoni, anki minħabba nuqqas assolut ta' investigazzjoni, inkwantu ma jistax jiġi mifhum għaliex il-konvenuta caħdet it-talbiet fuq imsemmija tar-rikorrent;
            
         
               2)
            
            
               żball manifest ta' evalwazzjoni u ksur tal-liġi, billi l-kundizzjoni patoloġika tar-rikorrent kienet ta' natura li tagħti lok, għall-finijiet u effetti ta' l-Artikolu 72 tar-Regolamenti tal-Persunal, għad-dritt għar-rimbors ta' 100 % ta' l-ispejjeż mediċi;
            
         
               3)
            
            
               ksur tad-dmir ta' premura u ta' dak ta' amministrazzjoni tajba, billi l-konvenuta naqset milli tieħu debitament in kunsiderazzjoni l-interessi tar-rikorrent u wettqet numru ta' atti u fatti relatati li huma serjament illegali.